《分水庙》
清代·戴敦元

云散星驰不尽流，殢人江海思悠悠。出山岂特分清浊，歧路无端感去留。

咫尺便成千里别，萦回难挽百年愁。最怜萍叶随波去，夜夜寒情上客舟。

作者简介：戴敦元（1767—1834），字金溪，号吉旋，浙江开化人。清代官员，学者。幼时阅书过目不忘，有神童之称。乾隆五十八年进士，由刑部主事累迁刑部尚书。官刑部十年，专治刑狱，于律例罅漏之处，数奏请更定，卒谥简恪。有《戴简恪公遗集》。